**Република Србија**

Аутономна Покрајина Војводина

Општина Нова Црња

**Одељење за привреду и локално економски развој**

**Комунална инспекција**

Број: III -02-355-07/23

Датум: 01.03.2023. године

Нова Црња

Извештај о раду комуналне

инспекције за 2022. годину

Послове инспекцијског надзора из надлежности комуналне инспекције обавља један извршилац.

Месна надлежност комуналног инспектора се простире на 6. /шест/ насељених места општине Нова Црња.

Комунална инспекција је током 2022.године вршила надзор над применом Закона и Одлука из своје надлежности:

Годишњи извештај о раду комуналног инспектора израђен је на основу одредби члана 44. Закона о инспекцијском надзору ( '' Сл. Гласник РС '', бр. 36/2015 и 95/2018). Извештај садржи податке и информације о испуњености плана и програма рада, податке и информације о предузетим мерама ради примене прописа из надлежности инспектора за заштиту животне средине. Извештај садржи податке о другим пословима који су вршени у време извештајног периода, као и преглед прописа које комунални инспектор користи приликом инспекцијског надзора.

# Надлежности комуналне инспекције

Комунални инспектор општинске управе општине Нова Црња обавља послове инспекцијског надзора над применом Закона и Одлука које се односе за комуналне делатности у погледу начина коришћења и давања комуналних услуга , уређења и одржавања комуналних објеката и јавних површина, а све у циљу успостављања комуналног реда.

У вршењу надзора, комунални инспектор је овлашћен да контролише: стање комуналних објеката и да ли комунална предузећа пружају комуналне услуге у складу са утврђеним условима у областима: одржавање улица, тротоара, коловоза, одржавање, уређење и чишћење површина јавне намене, уређење зелених површина, коришћење и одржавање објеката за снабдевање водом за пиће, одвођење и пречишћавање отпадних вода, одвођење атмосферских вода са јавних површина, одржавање шахти и хидраната, одржавање и уређење гробља, уређење и одржаавње пијаца и др.

 У вршењу инспекцијског надзора комунални инспектор овлашћен је да:

Нареди уклањање ствари и других предмета са јавних површина ако су они ту остављени противно прописима, нареди извршавање утврђених обавеза и предузимање мера за отклањање недостатака ( заузеће површине јавне намене, продаја ван пијачног места и одобрених локација, чишћење снега и леда са јавних површина, раскопавање јавних површина и враћање у првобитно стање), врши надзор и предузима и друге мере утврђене прописима општине Нова Црња ( придржавање радног времена у занатским и трговинским објектима, држање домаћих животиња, јавни паркинг и др.) и у другим областима које су регулисане прописима.

# Прописи из надлежноси комуналне инспекције

ЗАКОНИ:

1. Закон о општем управном поступку ( '' Сл. Гласник РС '', бр. 18/16)
2. Закон о инспекцијском надзору ( '' Сл. Гласник РС '', бр. 36/15 и 95/18)
3. Закон о прекршајима ( '' Сл. Гласник РС '', бр. 65/13 и 13/16)
4. Закон о комуналним делатностима ( '' Сл. Гласник РС '', бр. 88/11 и 104/16)
5. Закон о становању и одржаавњу стамбених зграда ( '' Сл. Гласник РС '', бр.104/16)
6. Закон о трговини ( '' Сл. Гласник РС '', бр.53/10 и 10/13)
7. Закон о државној управи (''Сл. гласник РС'' бр.79/05,101/07, 95/10 и 99/14)
8. Закон о ветеринарству (''Сл. гласник РС'' бр.91/05 и 30/10)
9. Закон о добробити животиња (''Сл.гласник РС''бр:41/2009) Закон о угоститељству (''Сл.гласник РС'' бр:17/2019)
10. Закон о удружењима (''Сл.гласник РС'' бр:51/09,99/11,44/18)
11. Закон о оглашаавњу ( '' Сл. Гласник РС '', бр. 6/16)

Поред Законских одредби комунална инспекција је поступала и на наоснову општинских Одлука: (Одлука о комуналном реду, Одлука о условима за држање и заштиту кућних љубимаца и домаћих животиња на територији општине Нова Црња, Одлука општим правилима кућног реда у стамбеним и стамбено-пословним зградама на територији општине Нова Црња, Одлука о одвођењу и пречишћавању отпадних и атмосферских вода, Одлука о сахрањивању и гробљима, Одлука о јавном водоводу, Одлука о димничарским услугама, Одлука о одређивању локације за одлагање инертног отпада)

Одлуке над чијим спровођењем надзор врши комунални инспектор, односе се на одржавање и заштиту комуналних објеката, одржавање, уређење и чистоћу улица и других јавних површина, контролу и надзор у функционисању водоводне и градске канализационе мреже, контролу радног времена у трговинским, занатским и угоститељским објектима, контролу начина држања домаћих животиња, контролу одржавања и уређења градског гробља, контролу постављања и коришћења мањих монтажних објеката на јавним површинама и друге послове у вези комуналне делатности.

# Општи показатељи

У извештајном периоду за 2022. годину, евидентирано је укупно предмета 27, од чега 20 по захтеву странке, по службеној дужности . Током 2022. године, . У осталим случајевима решења су изрицана записником.

Комунални инспектор је у наведеном периоду обављао и друге послове по налогу начелника општинске управе Нова Црња.

Комунална инспекција је развијала интензивну сарадњу са представницима јавних предузећа и установа кроз разговоре са руководећим људима из јавних предузећа а све у циљу решавања актуелне проблематике и пружања услуга грађанима на задовољавајући начин.

У складу са одредбама Закона о инспекцијском надзору, комунална инспекција је донела и објавила план инспекцијског надзора за 2023. годину и контролне листе на интернет страници општине Нова Црња.

Законом о заштити становништва од заразних болести проглашена је епидемија заразне болести КОВИД-19, епидемијом од већег епидемиолошког значаја, донета је Наредба о забра ни окупљања у РС на јавним местима у затвореном и отвореном простору као и Уредба о мерама за спречавање и сузбијање заразне болести КОВИД-19, те је инспекцијски надзор као поверени посао врши и јединица локалне самоуправе преко комуналне инспекције. У том смислу је вршена контрола поштовања радног времена угоститељских, трговинских објеката, затим поштовање мера личне заштите од инфекције. По потреби и налогу вршени су и појачани инспекцијски надзори поштовања прописаних мера за сузбијање КОВИД-19.

# Показатељи делотворности

1. **Превентивно деловање и обавештавање јавности**

Једно од средстава остварења циља инспекцијског надзора представља и превентивно деловање што подразумева тачно и правовремено информисање грађана, пружање стручне и саветодавне подршке и помоћи физичким лицима, предузетницима и правним лицима, објављивање важећих прописа, упућивање дописа са препорукама. У циљу одржавања комуналног реда путем локалних медија упућивана су обавештења субјектима о обавези уклањања снега и леда, као и путем лепљења обавештења на огласним таблама на подручју општине Нова Црња.

Комунални инспектор вршио је и превентивне инспекцијске надзоре у циљу побољшања комуналног реда.

# Усклађеност пословања и поступања надзираних субјеката са законом и другим прописима

У поступцима инспекцијског надзора утврђено је да је ниво поступања надзираних субјеката у складу са прописима задовољавајући. Вишегодишњи проблем одржавања стамбених зграда је решен извршеним регистацијама стамбених заједница и избором управника у стамбеним заједницама. У појединим стамбеним заједницама уведен принудни управник.

# Однос редовних и ванредних инспекцијских надзора

У току године обављено је 147 редовних и 49 ванредан инспекцијски надзор.

# Координација инспекцијског надзора

У поступцима редовних и ванредних инспекцијских надзора, комунална инспекција учествовала је у заједничком раду са другим општинским инспекцијама, као и са републичком инспекцијом за заштиту животне средине.

# Кадровски, материјални и технички ресурси

Комунална инспекција – комунални инспектор, обавља и послове инспектора за туризам, што у многоме отежаав рад и ефикасност у раду и функционисању једног извршиоца ( 1 ) у две различите врсте инспекције.

У одређеним случајевима одлазак на терен није могућ због недостатка аутомобила који су на располагању општинским инспекторима, два теренска возила које користе и друге службе.

Инспекцијским службама, између осталих и комуналној инспекцији у појединим случајевима отежана контрола у отежаним теренским условима због недостатка адекватне ХТЗ-е опреме ( ципеле и чизме ).

# Придржаавње рокова за поступање инспекције

Управне радње и мере предузимане у складу са прописаним роковима.

# Законитост управних аката.

Приликом вршења инспекцијског надзора инспектор је сачињавао записнике у три примерка, записник стављао на изјашњење странкама. По захтеву странке, исте обавештавао о предузетим радњама и налаганим мерама.

# Притужбе на рад инспекције

У 2022. Години на рад и поступање комуналног инспектора није било примедби.

Комунални инспектор,

Ристо Клаћ